**VYHLÁSENIE ŽIADATEĽA**

Čestne vyhlasujem, že:

* informácie uvedené v mojej žiadosti a všetkých jej prílohách sú pravdivé,
* som schopný/á posúdiť žiadosť o projekt v rámci svojej špecializácie a v prípade, že sa táto skutočnosť v rámci časti posudzovanej žiadosti zmení, okamžite túto skutočnosť nahlásim Výskumnej agentúre,
* nebudem hodnotiť žiadnu žiadosť o projekt, v ktorej mám priamy alebo nepriamy osobný záujem, ktorý by spôsobil konflikt záujmov. Ku konfliktu záujmov môže dôjsť najmä v dôsledku ekonomických záujmov, politickej alebo národnej spriaznenosti, rodinných alebo emocionálnych väzieb alebo akýchkoľvek iných vzťahov alebo spoločných záujmov,
* nie som v pracovnom pomere, zamestnaneckom pomere alebo inom obdobnom pomere s Výskumnou agentúrou, donorskými programovými partnermi (Innovation Norway, National Agency for International Education Affairs – AIBA, National Agency for International Cooperation and Quality Enhancement in Higher Education – DIKU), Úradom vlády SR (ÚV SR) ako Národným kontaktným bodom a pod.,
* nepodieľal/a som sa na príprave programu, výziev, žiadostí o projekty alebo na ich schvaľovaní,
* zachovám mlčanlivosť a dôvernosť o všetkých Informáciách o ktorých sa v súvislosti s hodnotením žiadostí o projekty dozviem, nebudem ich zverejňovať, kopírovať, reprodukovať, šíriť ani iným spôsobom sprístupňovať akejkoľvek tretej strane,
* pri hodnotení žiadostí o projekty budem postupovať podľa technicko-organizačných pokynov zamestnancov Výskumnej agentúry,
* som si vedomý/á možných následkov, ktoré budú vyvodené voči mojej osobe v prípade porušenia uvedených etických princípov;

Ďalej vyhlasujem, že:

* som sa oboznámil/a s Programovou dohodou, Dohodou o implementácii programu a zároveň som znalý/á právnych predpisov SR a EÚ, rovnako som znalý/á základných dokumentov súvisiacich s oboma Finančnými mechanizmami, ktoré vydal ÚV SR a Úrad pre finančné mechanizmy (ÚFM),
* rozumiem slovenskému jazyku slovom aj písmom a zároveň ovládam anglický jazyk na úrovni minimálne B2,
* mám min. trojročnú skúsenosť s posudzovaním a hodnotením projektových návrhov v rámci európskych štrukturálnych a investičných fondov; komunitárnych programov EÚ (napr. HORIZON 2020 a iné), Grantov EHP a Nórska a pod. ALEBO mám niekoľkoročnú prax v projektovom manažmente v pozícii projektového manažéra, vedúceho projektu a podobne,
* ovládam prácu s PC a s programami balíka Microsoft Office (MS Word, MS Excel),
* som plne spôsobilý/á na právne úkony, nebol/a som pozbavený/á spôsobilosti, ani mi nebola spôsobilosť na právne úkony obmedzená,
* nebol/a som právoplatne odsúdený za úmyselný trestný čin, čo môžem kedykoľvek na vyzvanie Výskumnej agentúry preukázať výpisom z registra trestov nie starším ako 3 mesiace;

Súhlasím:

* so zverejnením anonymizovaných výstupov práce z odborného hodnotenia,
* že v prípade zistenia, že niektoré z prehlásených skutočností nie je pravda, budem o tom bezodkladne informovať Výskumnú agentúru,
* v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov súhlasím so spracovaním osobných údajov v rozsahu poskytnutom Výskumnej agentúre v rámci žiadosti o zaradenie do databázy odborných hodnotiteľov a za účelom plnenia povinností súvisiacich s odborným hodnotením žiadostí o projekty podporené v rámci Finančných mechanizmov EHP a Nórska 2014-2021. Tento súhlas je platný do ukončenia programu Rozvoj obchodu, inovácií a MSP. Súhlas je možné kedykoľvek odvolať zaslaním písomnej žiadosti na adresu sídla Výskumnej agentúry,
* so zverejnením osobných údajov na webovom sídle Výskumnej agentúry pre prípad uzavretia zmluvy o hodnotení žiadostí o projekty v rozsahu titul, meno a priezvisko v zmysle zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií);

Ako dotknutá osoba zároveň vyhlasujem, že osobné údaje poskytnuté v rámci žiadosti (a všetkých jej príloh) o zaradenie do databázy odborných hodnotiteľov pre hodnotenie projektov financovaných Finančnými mechanizmami EHP a Nórska 2014-2021, sú pravdivé a boli poskytnuté slobodne.

V (miesto), dňa (dátum)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podpis